*APSTIPRINĀTS:*

*ar iepirkuma komisijas 2021.gada 12.oktobra*

*sēdes protokolu Nr.3*

**VAS „Latvijas dzelzceļš”**

**sarunu procedūras ar publikāciju**

**„Dabasgāzes piegāde „Latvijas dzelzceļš” koncerna vajadzībām”**

**Skaidrojums Nr.2**

|  |  |  |
| --- | --- | --- |
| **Nr.**  **p.k.** | ***Jautājums*** | ***Atbilde*** |
| 1. | Ņemot vērā šī brīža dabasgāzes tirgus situāciju, kad dabasgāzes cena vienas dienas ietvaros var pieaugt pat par 30 EUR/MWh un tad atkal nokrist (piemēram, par 10 EUR/MWh), ir absolūti neprognozējams, kāda var būt situācija un iespējas fiksēt cenu pat vienas dienas ietvaros. Tādēļ lūdzam grozīt iepirkuma nosacījumus un lūdzam noteikt, ka piedāvājums iesniedzams par mainīgu dabasgāzes cenu, kas līguma darbības laikā mainītos atbilstoši faktiskajai tirgus situācijai.  Cenas grozīšana no fiksētas cenas uz mainīgu pirmkārt nodrošinātu, ka Pretendentam netiek iesniegtas nesamērīgi augstas fiksētās cenas, un otrkārt nodrošinātu, ka dabasgāzes tirgotāji vispār piedalās izsludinātajā iepirkumā.  Informējam, ka pēdējā laikā tirgū novērojama situācija, kad iepirkumos netiek iesniegts neviens piedāvājums vai uzvarējušie pretendenti atsakās slēgt līgumus, jo vairs nevar nodrošināt piedāvāto fiksēto cenu. Pretendenta gadījumā šāda atteikšanās iespējamība slēgt līgumu tiek samazināta, paredzot piedāvājuma nodrošinājumu, tomēr tas noved pie fakta, ka tirgotāji iepirkumā vai nu vispār nepiedalīsies, vai iesniegs ļoti augstas fiksētās cenas (kas pārsniedz tirgus cenu līmeni piedāvājuma iesniegšanas dienā), lai nodrošinātu iespējamību noslēgt līgumu arī pēc rezultātu paziņošanas un netiktu zaudēts iemaksātais piedāvājuma nodrošinājums. Nav izslēdzama situācija, ka pat nodrošinājuma zaudēšana šī brīža tirgus situācijā ir finansiāli izdevīgāka nekā iepirkuma līguma noslēgšana par piedāvāto dabasgāzes cenu.  Ievērojot minēto, lai šajā svārstīgajā un absolūti neprognozējamajā periodā nodrošinātu iespēju noslēgt līgumu (pretendenti neatteiktos no piedāvājumiem, tādējādi Pasūtītājam būtu jāmeklē cits risinājums kā objektus nodrošināt ar dabasgāzes piegādi) par faktiskajai situācijai atbilstošu cenu, vienlaikus saņemot vairākus piedāvājumus un tādējādi radot konkurenci un iespēju saņemt izdevīgāko cenu, lūdzam ņemt vērā iepriekš minētos argumentus un noteikt, ka dabasgāzes cena iesniedzama kā mainīga cena un iesniedzama pēc **TTF formulas**:   |  |  | | --- | --- | | **Mainīga dabasgāzes cena (EUR/MWh)** | **TTFfm + X\*** | | Uzglabāšanas sistēmas pakalpojums | Iekļauts | | Pārvades sistēmas pakalpojums - pārvades jauda | Iekļauts | | Balansēšanas pakalpojums | Iekļauts | | Pārvades sistēmas pakalpojums - izejas punkts Latvijas lietotāju apgādei | Maksājams papildus atbilstoši spēkā esošajiem tarifiem (piedāvājuma iesniegšanas dienā-1.9297 EUR/MWh) | | Sadales sistēmas pakalpojums | Maksājams papildus atbilstoši spēkā esošajam tarifam:   * Tarifa fiksētā daļa pēc objekta maksimālās vai atļautās slodzes; * Tarifa mainīgā daļa - atbilstoši patēriņa grupai | | Akcīzes nodoklis | Maksājams papildus atbilstoši dabasgāzes izmantošanas mērķim | | Pievienotās vērtības nodoklis | Maksājams papildus 21% |   **\*X**- Vērtēšanas kritērijs, Tirgotāja uzcenojums, kurš būs nemainīgs visu tirdzniecības periodu. Uzcenojums norādāms ar precizitāti - divas zīmes aiz komata.  **TTFfm** – nākamā mēneša TTF cenu indekss, kas tiek publicēts pirms piegādes mēneša pēdējā tirdzniecības darba dienā “Argus European Natural Gas” pārskatā, “Featured indexes” sadaļā. Šis lielums mainās katru mēnesi. | Lūdzam skatīt sarunu procedūras ar publikāciju Grozījumus Nr.2.  Vienlaikus informējam, ka sarunu procedūras ar publikāciju piedāvājumu iesniegšanas/atvēršanas termiņš tiek pagarināts līdz 19.10.2021. |